en en en da fy da da tr da nn de da da es fr en en en en da fy da da tr da nn de da da es fr en en en da da da da da da da da en da da da da da da da da da da en en da da da da da da da fr da da da da da da da da da da da de da en da en da en da en da en da da da da da da da da da en de nb da da da da da da en da en da en da en da en da da sv da da da da da da da de da sq fr nb nb sv nb da en en da da da da en da
Indhenter VII - "Vi er virkeligheden" - er hos redaktørerne nu.
Thrillere baseret på nutidige, virkelige hændelser.
Info fra bl.a kilder i spionage-miljøet.
Jeg tror ikke på konspirationsteorier.
En serie om Lucas Zickermann Fischers mere og mere vanskelige kamp for egen overlevelse både fysisk og mentalt - splittet mellem krav fra efterretningstjenester, politikere, sin familie, kærligheden og sig selv.
Og Lucas' familie? Don't even mention it!
Hovedperson 2: Politianklager Annesofie Gundelach. Fraskilt - har to teenagedøtre og store ambitioner.
Link til Forsvarets Efterretningstjenestes jobopslag for indhentere 2015:
Indhenter 1, Medløber 2, Udstikker 3, Skygger 4, De Uskyldige 5
plus Sandheden er ikke for os 6.
Indhenter 7 - "Vi er virkeligheden". Afleveret til redaktører og betalæsere sept. 2022. Udgivelsestidpunkt ikke oplyst.
Forlag LYDbøger: Lindhardt og Ringhof.
De seks romaner indeholder IKKE splatterdrab på kvinder.
Obs! PERSONGALLERI findes på de sidste sider i romanerne. Alle bøgerne kan læses/høres uafhængigt af hinanden.
Køb her via fx Saxo. Sikkert link:
Flere af lydbøgerne har - på visse streamingtjenester - andre forsider end papir- og e-bøgerne, men indholdet er præcis det samme. Denne beslutning om ændring af forsider er taget udelukkende af Lindhardt & Ringhof.
Anbefaling af komiker, journalist SEBASTIAN DORSET:
Danmark har en hemmelighed: Thriller-forfatteren Morten Buschmann.
Men nu skal han afsløres, for hans bøger om finskytten Lucas Zickermann Fischer er guf for alle, der kan lide en action-bog fuld af mysterier, mord og hemmelige tjenester.
Plottet kommer fra Buschmanns egen krøllede forfatterhjerne, men han har styr på fakta.
Ikke alene har han brugt sin journalistbaggrund til grundig research, men Buschmann har tidligere arbejdet i Forsvarskommandoen, hvilket har givet ham et enormt kildenet, han har gødet og dyrket lige siden.
Derfor er hans værker præcise ned i mindste detalje, og afslører hvordan vores hemmelige tjenester rent faktisk arbejder, og Buschmanns brogede baggrund i mediebranchen sætter kulør på hans bøger, så man blæser igennem dem på jagt efter svar, både på hvordan det hele ender for vores hårdtprøvede hovedperson og for nationen som sådan.
De varmeste anbefalinger herfra.
Morten, du er en damned good skriverkarl! Jeg nød ”Sandheden” i fulde drag, inkl. måden du skriver på. Var træt af de fleste trivielle krimier - mest fra kvinder - som spyttes ud.
Jeg blev blæst fuldstændig omkuld over den elegante måde, du skriver på og i det hele taget behandler materialet. Den skal ud internationalt! Efter hvad jeg har læst, er den et nybrud.
Bogen gav mig lys i øjnene igen og tak for en herlig oplevelse. Den er uforudsigelig, og det hilser jeg særdeles velkommen.
Jeg vil faktisk give mig til at læse den igen.
Læs mere på siden "Sandheden er ikke for os".
Danmark har fået en ny forfatter, der forstår at skrue en historie sammen, så du holdes i et jerngreb af spænding fra første kapitel. Du aner ikke, hvad der er op og ned, eller hvem der er helt eller skurk.
"Indhenter" holder hele vejen, indtil du forpustet lukker sidste side og lægger den fra dig på natbordet ... mange overraskende drejninger rigere.
Danmark har fået en ny helt, (eller er det skurk?) i hovedpersonen Lucas. Nu har MB bare at bruge ham som hovedperson i sin næste bog. Der ligger nemlig mange spændende farer og venter på ham. En  flot fornyelse af genren - godt gået, Morten. Var virkelig underholdt.
Jeg er altså lige nødt til at komme med en kæmpe ros her! Hvis nogen af jer mangler perfekt ferielæsning, så skal I fanden galemig læse MBs thrillere "Indhenter" og "Medløber".
Jeg havde en svær debut, som læser af genren, for ikke så mange år siden, og jeg fastholder, at der er meget godt, og der er dælme også meget, der er mig ligegyldigt. Jeg har også skulle gå rundt om førnævnte bøger et par gange og tage mod til mig. For jeg vidste jo godt, at jeg var nødt til at forholde mig til dem.
Bøgerne ville på ingen måde være hygge-underholdning, som jeg kunne labbe lidt i mig, mens jeg skrællede kartofler eller skrev min indkøbsseddel med den anden hånd. Og jeg fik ret i mine tanker om bøgerne og ham - for da jeg i 2014 læste hans første bog "Indhenter" blev jeg blæst omkuld af den fanden-i-voldske, vedrørende, saftige og spændende thriller med dens konstante nye drejninger, der gør, at du liiige er nødt til at læse én side mere. Jeg tog bogen i to træk.
Så kom Medløber... og den er endda også på lydbog, hvilket  virkelig er min ting. Og igen - jeg tager altså mig selv i at stå helt stille og standse med dét, jeg er i gang med og næsten holde vejret - SÅ pisse godt er det nemlig.
Begge bøger er gennem-researchet, så det er en fryd, og jeg er underholdt, betaget og forarget hele vejen igennem.
Så altså - her er min uforbeholdne ros og anbefalinger - LÆS LÆS LÆS! Og nu: De Uskyldige.
Frederikke Kissum, bogblogger, Aarhus:
Følg Lucas og Annesofie i denne hæsblæsende spændingsroman, "Sandheden er ikke for os". Foruden at stifte bekendtskab med Lucas, der befinder sig i Dubai, Annesofie, der efter at være rejst fra London til Danmark, pludseligt forsvinder, møder man også Gitte Frederiksen, som er efterforsker. Og hvilken rolle kommer de alle til at spille? For finder Lucas sin elskede Annesofie, og finder Gitte mon det, hun er på jagt efter?
Mere vil jeg egentligt ikke nævne om selve handlingen, for jeg vil have, at I skal efterlades med så mange spørgsmål, som muligt. Så I føler jer draget til at læse bogen selv og får de spørgsmål besvaret.
Selv havde jeg ikke læst de fem forrige bøger, så jeg blev først præsenteret for hovedpersonerne nu. Dog synes jeg, at man gennem de første par kapitler får et godt indtryk af, hvem de er gennem gode og dejlige beskrivelser og tilbageblik. Men hvis I har lyst til at læse de fem forrige bøger i Indhenter-serien, så gør det!
Spændingsroman er skrevet i en form for dialog-sprog, jeg ikke er stødt på før. Det tog mig lidt tid at vænne mig til den meget dragende og indbydende måde, Morten skriver på, men da jeg først, endeligt, havde fundet tid til at fordybe mig 100 procent i bogen, havde jeg svært ved at lægge den fra mig igen. Dét, at den er så dialogbaseret og meget virkelighedsnær i de ting, de siger, gjorde, at jeg til sider fandt mig selv i at sidde med neglene i munden og på yderkanten af min sofa, mens jeg læste.
Især hen mod slutningen kunne jeg mærke, hvordan min puls steg, og hvordan mine øjne læste hurtigere og hurtigere, fordi det var så spændende.
Især Gitte Frederiksen var et fantastisk pust til historien, da hendes måde at fortælle og “snakke” på, fik mig til at le. Det var rart med en bog, som kunne få en til at grine højlydt af en halvkikset efterforsker, der af og til havde nogle geniale udtalelser.
Jeg krydser fingre for en fortsættelse, for med den slutning??? Vi SKAL have en fortsættelse!
Forlagets redaktør, Jens Eichler Lorenzen
”Du er arvtager til den britisk-amerikanske tradition helt tilbage til dialogmestre som Raymond Chandler og Dashiell Hammett. Uagtet de skrev krimier og ikke spændingsromaner”.
Bog 6 foregår IKKE udelukkende på en psykiatrisk afdeling.
Læseren kommer langt omkring - bl.a. til Dubai (Palm Jumeirah og Sanjay Shah), Cypern, England og selvfølgelig Danmark.
Anmeldelse INDHENTER 1. 4 stjerner ud af 5 mulige.
Morten Buschmanns debut som thriller-forfatter, »Indhenter«, er stramt og godt skrevet og med en omfangsrig research.
Her er vi tilbage i 2005, hvor Muhammedkrisen raser, og en seriemorder plaffer den ene junkie efter den anden ned. Den veldrejede politianklager Annesofie Gundelach forsøger sammen med drabschef John Milner at fange den person, hvis gerninger nogle fordømmer, andre bifalder, alt imens hun dyrker hed sex med sin smukke, galante og helt igennem perfekte kæreste.
»Indhenter« bevæger sig fra kystbanesex ind i efterretningstjenestens hemmelige indre og skarpskyttens hjerne, forbi Anders Fogh Rasmussens tanker, en jødisk mafia-lignende families hævntørst og en ung DR-journalists frustrationer og til Tyskland, Israel, Irak og Afghanistan.
På mange måder fremragende leveret.
Med spændte sprogmuskler og skrædderskåret handlings-habit ville Buschmann imidlertid kunne lægge verden for sine fødder.
Michael Corvenius, efterforsker, Granada, Spanien:
En velskrevet og spændingsfyldt bog - (Indhenter 1) skrevet af en forfatter, der tydeligvis har et indgående kendskab til virkelighedens hemmelige tjenester.
”INDHENTER bringer bredspektret behandling for folk med akut spændings-underskud, og kan således formidles til de umætteligt spændings-hungrende.
Velskrevet og spændende indledning udvides til et realistisk, bredspektret spændings-plot. ”
(Fra Dansk Biblioteks Center, som rådgiver biblioteker m.h.t. indkøb .
• Buschmann i Go' morgen Danmark Interviewet kan ses på TV2 Play.
Jeg holder foredrag i hele landet.
Har i mere end 20 år været manuskript-hjælper.
og medredaktør Anne Elise Svingel Buschmann.
Følg evt. Morten på Facebook, Twitter, Instagram og LinkedIn.
Interview med Buschmann på
Klik her på dette sikre link til YouTube:
Indhenter begynder år 2005. Muhammedtegningerne sætter for alvor Danmark på landkortet. Den internationale stemning nærmer sig kogepunktet, og i de større danske byer er en yderst professionel snigskytte begyndt at nedskyde narkomaner.
Drabschef John Milner får til opgave at lede jagten på DKs første seriemorder i nyere tid. Befolkningen er delt mellem forargelse og beundring for gerningsmanden, men medierne jubler over den gode historie. Især journalist Jacob Olin Larsen, der bliver personligt kontaktet af personen, der påstår at han er seriemorderen.
Politianklager Annesofie Gundelach er, trods de turbulente tider, glad. Hun har langt om længe fået styr på sit privatliv, og hendes nye kæreste føles perfekt. Gundelach arbejder på Politigården og bliver også sat til finde den iskolde drabsmand i samarbejde med Milner.
Efterhånden som krisen eskalerer i Mellemøsten, bliver situationen tilspidset i DK. Hændelseskæder bliver trukket på kryds og tværs, men ingen véd, hvor langt seriemorderen vil gå for at fuldføre sin mission.
DK, Tyskland og grænsen mellem Irak og Iran.